**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS ELEKTRONINIO POSĖDŽIO PROTOKOLAS**

2019-01-04 Nr. TAR1-3

Posėdis įvyko 2019 m. sausio 03 d. 16:00 val.

Posėdžio pirmininkė Agnė Zabrynaite, Klaipėdos jaunimo organizacijų asociacijos „Apskritasis stalas“ atstovė.

Posėdžio sekretorė Aistė Andruškevičiūtė, Klaipėdos miesto savivaldybės jaunimo reikalų koordinatorė

Dalyvavo: Aistė Andruškevičiūtė, Agnė Zabrynaitė, Laurynas Gečius (buvęs L. Gaidelis), Edgaras Mockus, Agnė Kovalenkaitė, Audrius Paulauskas, Algirdas Grublys, Lina Skrupskelienė.

DARBOTVARKĖ:

1. Dėl 2019 m. jaunimo projektų dalinio finansavimo iš Klaipėdos miesto savivaldybės biudžeto prioritetų patvirtinimo.

2. Dėl atstovo delegavimo į Europos jaunimo sostinės 2021 m. darbo grupę.

1.SVARSTYTA. Dėl 2019 m. jaunimo projektų dalinio finansavimo iš Klaipėdos miesto savivaldybės biudžeto prioritetų patvirtinimo

A. Andruškevičiūtė informavo, kad dėl atsiradusių papildomų lėšų iš Europos jaunimo sostinės 2021 m. priemonės, šių metų projektų prioritetai turėtų sietis su Europos jaunimo sostinės 2021 m. paraiškos įgyvendinimu.

Siūlymas prioritetus išdėlioti pagal paraiškoje nurodytos programos kryptis – „Veik“, ,,Kurk“ ir „Atskleisk“:

1) Jaunų žmonių įtraukimas į politinius sprendimus, pilietiškumo, solidarumo ir savanorystės skatinimas.

2) Verslumo, lyderystės ir kūrybiškumo skatinimas.

3) Visuomenės atvirumo ir sąmoningumo ugdymas, švietimas lyčių lygybės klausimais, veiklos šiaurinėje – pietinėje miesto dalyje.

Taip pat siūlyta projektų konkursą paskelbti iki sausio 14 d.

A. Zabrynaitė pasiūlė prioritetų kitokias formuluotes:

1) Visuomenės atvirumo, sąmoningumo ugdymas ir švietimas tolerancijos temomis.

2) Jaunų žmonių įtraukimas į politinius sprendimus, pilietiškumo, solidarumo ir savanorystės ugdymas, skatinimas, sklaida ir informavimas.

3) Verslumo, lyderystės ir kūrybiškumo skatinimas.

4) Šiaurinės ir Pietinės miesto dalių jaunimo bendruomenių įtrauktis, įveiklinimas bei nepatrauklių jaunimui miesto erdvių pritaikymas ir transformacija į traukos objektus.

 5) Inovatyvūs ir (ar) ekologiniai sprendiniai jaunimo aktualiais klausimais.

A.Paulauskas paprieštaravo 5 prioritetui. A. Andruškevičiūtė pasiūlė balsuoti už A.Zabrynaitės prioritetų formuluotes ir už prioritetų skaičių.

BALSAVIMAS.

Balsuojant „UŽ“ pritariama patvirtinti visus 5 A. Zabrynaitės siūlomus prioritetus. Balsuojant „Prieš“ pritariama patvirtinti 4 A. Zabrynaitės siūlomus prioritetus be penktojo.

„Už“ balsavo 3 nariai. „Prieš“ balsavo 5.

NUTARTA. Patvirtinti 2019 m. jaunimo projektų dalinio finansavimo iš Klaipėdos miesto savivaldybės biudžeto prioritetus:

1) Visuomenės atvirumo, sąmoningumo ugdymas ir švietimas tolerancijos temomis.

2) Jaunų žmonių įtraukimas į politinius sprendimus, pilietiškumo, solidarumo ir savanorystės ugdymas, skatinimas, sklaida ir informavimas.

3) Verslumo, lyderystės ir kūrybiškumo skatinimas.

4) Šiaurinės ir Pietinės miesto dalių jaunimo bendruomenių įtrauktis, įveiklinimas bei nepatrauklių jaunimui miesto erdvių pritaikymas ir transformacija į traukos objektus.

2. SVARSTYTA. Dėl atstovo delegavimo į Europos jaunimo sostinės 2021 m. darbo grupę.

A. Zabrynaitė išsikėlė savo kandidatūrą į Europos jaunimo sostinės 2021 m. darbo grupę. Daugiau tarp tarybos narių kandidatų neatsirado.

Balsuota 7 už, 1 susilaikė.

NUTARTA. Deleguoti Jaunimo reikalų tarybos pirmininkę A. Zabrynaitę.

|  |  |
| --- | --- |
|  |  |
|  |
| Posėdžio sekretorius | Aistė Andruškevičiūtė |
|  |  |
| Posėdžio pirmininkas | Agnė Zabrynaitė |